CELEX: 62016CN0321
Language: lv
Date: 2016-06-06 00:00:00
Title: Lieta C-321/16: Lūgums sniegt prejudiciālu nolēmumu, ko 2016. gada 6. jūnijā iesniedza Dublin Circuit & District Civil Courts Office (Īrija) – Maria Isabel Harmon/Owen Pardue

1.8.2016   
            
            
               LV
            
            
               Eiropas Savienības Oficiālais Vēstnesis
            
            
               C 279/22
            
         Lūgums sniegt prejudiciālu nolēmumu, ko 2016. gada 6. jūnijā iesniedza Dublin Circuit & District Civil Courts Office (Īrija) – Maria Isabel Harmon/Owen Pardue
   
   (Lieta C-321/16)
   (2016/C 279/29)
   Tiesvedības valoda – angļu
   
      Iesniedzējtiesa
   
   
      Dublin Circuit & District Civil Courts Office
   
   
      Pamatlietas puses
   
   
      Prasītāja: Maria Isabel Harmon
   
   
      Atbildētājs: Owen Pardue
   
   
      Prejudiciālie jautājumi
   
   
               1)
            
            
               Ņemot vērā lūgumā sniegt prejudiciālu nolēmumu minēto, vai Director of Public Prosecutions [Ģenerālprokurore, Īrija; turpmāk tekstā –“DPP”] ir pārkāpusi O. Pardue pamattiesības, it īpaši tiesības, kas paredzētas Pamattiesību hartas 6., 20, 41., 47. un 48. pantā un papildinātas tās preambulā?
            
         
               2)
            
            
               Ņemot vērā lūgumā sniegt prejudiciālu nolēmumu minēto, vai DPP ir tiesības atteikties ievērot tiesas likumīgus rīkojumus, un/vai rīkojumu neievērošana un/vai attaisnojuma vai pamatojuma šādai neievērošanai nesniegšana ir saderīga ar Pamattiesību hartu?
            
         
               3)
            
            
               Ņemot vērā lūgumā sniegt prejudiciālu nolēmumu minēto, un tā kā saskaņā ar pašreiz spēkā esošajām Īrijas tiesībām DPP lēmumus tiesa var pārskatīt tikai tad, ja tiek pierādīts, ka DPP lēmumu ir pieņēmusi, rīkojoties ļaunticīgi, vai, balstoties uz nepiemērotiem iemesliem vai politiku, vai tas atbilst un ir saderīgi ar Pamattiesību hartu, ievērojot šīs lietas apstākļus?